56

ISIGIDIMI SAMA-XOSA, JULY 1, 1885.

IMIVUZO ENIKWA KWABANTSUNDU E DaYIMANI.—Liti ipepa lakona, kunikwa iponti enesihlanu ngeveki (25s.), kwaba zifumanelayo ukudla, kodwa balale kwakwa mlungu wabo.

Izibango za Barolong.— Ati amapepa umfo ongu Mr. Justice Gregoroswski use Ntabazu (Thaba ’Nchu) siteta nje, upicota lomcimbi kanye wemihlaba ya Barolong ezifama kwelozwo lika Moroka.

Ukugitywa kuka Mr. Du Toit.—Ati amapepa, u Mr. T. Melville Du Toit uke wacela indawo yokuba u Celliers akululwe ebukonxweni kuba engowazalelwa e Free State. Kodwa ke ugityiwe umfo lowo umcimbi usapicotwa.

Ezocingo.—Kuke kwako amarekwelase Transvaal okuba lemikosi yapesheya ikwela Bahlambeli iyanduluka kweli lizwe. Uti oke wabona ngawake amehlo ukuxela ama Bulu sel'hlanganisana kanjalo kweli cala lase Rooi Grond.

Liti ipepa ekutiwa yi Friend ye Free State—Upi na ti Samuel Moroka P Lize ke lipendule liti, nanko e Moha- lieshoek, uke wabonwa k'ona, nangase Herschel. Kutiwa ubekisa kwa Mshweshwe, waye amkelwe kakuhle ngu Ludziya, okunye emtembise uncedo ebukosini bake, nangomhlaba wakowabo ukuba ezonto wozifumana.

EZAPESHEYA KOLWANDLE.

Inqanawa ekutiwa yi Spartan ize nendaba ezibonakalisa ukuba lise mehlo, pakati kwe England ne Russia.

Kuko amare anteka izwe lonke ngoku okuba, “ Inkal'- ixing' etyeni, pakati kwe Russia ne England.

Kodwa ke ipepa eliyi Pall Mall Gazette liyayipikisa indawo yokumiswa kwemikosi evela e Dyeputa.

Kumiswe kwindlu ye Bunga elikulu lamapakati yape- sheya (Commons) ngendawo yemikosi evela eSuakim ukuba make ilinde e Alexandria, kude kubonakale eyonanto iyiyo.

Kutiwa ute u Bismark akubona ukuba, O! kufun’uku- viwana yi England ne Russia ngendawo ezikoyo, suka wapambanisa i France ne England e Dyeputa, waye ke efuna ukuba made kungaviwana.

Kutiwa ama Russia ayayibanga indawo yokuba mabe nomntu wawo e Cabul, kanjalo kwawona akavumi ukuba umda wase Afghanistan maunqatyiswe, kwaye kunjalo nje esiti, angavana agqibane wona nenkosana zama Afghan.

Yonke yona into ibonisa ndawonye, le yokuba kuko igqebeqe elingumlala pantsi elisontshwayo ngamanye ama komkulu lokumanyana abe ngacala nye, ayeke esenziwa ngu Bismark oyena mxoxi weso sikuni, exoxela ulaulo lwama Ngesi e Dyeputa.

Ezase Soudan e Dyeputa.—Imikosi yapesheya izaku- shenxiselwa e Wady Haifa nase Assousan. Yohlala apo kude kuzale i Nile, ize ke ngoko ibuyiswe ngomva kweza ndawo ikuzo ngoku. Kusaman’ukungena amaqela-qela ama Arab e Otao apo euzelwe inkampu, kwaye kubonakala ngoku ukuba kuko impawu zokuzitoba kwezizwe ezingase Soudau.

INCWADI ZABA BALELI.

INTLANGANISO YOMNYAKA E KATALA.

Kumhi.eli we-“ SIGIDIMI Sama-Xosa.”—Mhleli obekekileyo kaundi  
Vumele ke ndikubulisele ngu ntlanganiso eb’ilupu | Katala kulevuki  
sinayo—ndiyakolwa ukuba nakubalesi buko ndonyamezeleka kuba  
ndingemntu usakukalaza nganto. Kute ngomhla wa 25 May yahlangana  
yonke impi yase Katala kuba ingumhla omkulu wentlanganiso  
yomnyaka, e Ganqeni. (Kuba kambe libotwo layo elo). Zaqalu  
ukufika inqwelo kwa ngom-Gqibelo, kwada kwa yi-Cawa, andisateti  
kona ngom-Vulo, kuba umzi wazala zinqwelo kwati tu, yangumntu  
kwakupela. Yabonakala yonke imimango imhlopu busihla kuyo.  
Into eyaba sibonakulo esibalulekileyo yaba kuvela kosapo lwesikolo  
sase Read’s Dale (kwa Ncaza) lufalile lutwele i Union Jack. Lwati  
lwakufika lwahlangatyuzwa yi teacher yalo u Mr. M. M. Vokwana,  
walumisa pambi kwe tyalike, lwaku lwavuma ingoma emnandi kunene

awati akuyiyeka kwakubi kubo bonke. Yalila intsimbi, yangena  
intlanganiso, isihlalo sabanjwa ngu Mantyi wase Mpofu u Mr. Garcia;  
yozala indlu, kwa Mlungu, kwa Lawu, kwa Mfengu ndingatinina-  
yonke into ib'ilapa nje.

Emva kokuba u Mr. Hatha elese ingxelo yonyaka ogqitileyo, lama-  
nene alandelayo enza inteto ezimnandi kunene:—o Messrs. Jones,  
umfundisi wase Hackney; Scheepers, wase Cangci; Helm umfundisi  
wase Grahamstown ; George Green no Isaac Samuel, base Balfour;  
J. Read, omkulu kwa nomnci; namanye ke amanene ase Mpofu anje  
ngo Mr. Emett. Kwakumana kuvunywa emva kwenteto zamanene.  
Lwalila u hadi kwakubi lomhla, lupetwe yiledi endite ndakuluva

ndacinga ukuti yakulela kulo kwasebuntwaneni. Lwalubetwa yinto, mbi ka Mr. Emett wase Mpofu encinane, eyayivuma neqela elininzi lolutsha. Kute emva kwe dinala zavulelwa kaloku zonke izikolo, (kuba kaloku zilapa zonke ititshala zalapa) eyase Wilsonton, Read’s Dale, Upper Blinkwater, nosapo lwase Balfour, nolwase Tyume, kwa Sikunyana, nakwezinye indawo. Lwati usapo lwase Read’s Dale lwenza into eyodwa, into ebete bati nabebe pandle beza bebaleka, yalibaleka nento ebisenziwa luhadi. Ati amanene ase Mpofu, ano Mr. Garcia no Mr. Emett, akabi nakuzinceda ukuti kumfundisi make amcele u Mr. Vokwana avume mabini amaculo kwakona, abate emva kwawo bavakala bebuza ukuba olusapo lufundiswa nguwe na oku kuvuma? Yahlala ubusuku bonke lontlanganiso ivuma, kwamnandi, seva sizilibele nondlala, nenxwaleko zalonyaka. Ndixoleleni manene akowetu ngokugqita kangaka epepeni lenu. Owenu umhlobo otobekileyo.

W. Skepe Nzeku.

Wilsonton, 27 May, 1885.

INTLAULELO YE “SIGIDIMI.”

|  |  |  |  |  |  |  |
| --- | --- | --- | --- | --- | --- | --- |
| Igama. | June, 1885. Umlambo. | Ihlaulelwe. | |  | Inani. | |
| Mr. 8. Y. Mtimkulu | Clarkson | Dec. | 1885 | £  0 | 8  4 | |  0 |
| „ Thomas Pringle | Grahamstown |  |  | 0 | 3 | 9 |
| „ Sichem Sebeso | Mafeteng | .. |  | 0 | 3 | 0 |
| Rev. F. G. G. Kayser | Alice |  |  | 0 | 3 | 6 |
| Mr. Peter Tyamzashe | Emngqesha |  |  | 0 | 5 | 0 |
| „ Quwe Hannie | Umtata | Sept. |  | 0 | 2 | 6 |
| Rev. D. Mzamo | Durban | 1884 | 0 | 5 | 0 |

ISAZ1SO KWI TITSHALA.

KUFUNEKA eNyara—Bedford—ititshala enesiqiniselo  
sakwa Rulumente—Yokufundisa isikula sentsapo

zabamnyama. Umvuzo £50, ngonyaka. Oyifunayo  
lendawo makatumele incwadi yesimilo sake ku,

Rev. R. J Jarvis,

The Parsonage,  
Bedford.

UMANYANO NGE MFUNDO.

INTLANGANISO-YOMNYAKA yelibandla yoba se Mgqakwebe, (Pirie). pantsi kwamahlati, ngolwe- Sibini evekini, ngomhla we 14 July, 1885, ngexesha le 11 kusasa. Amapepa ekuya kuxoxwa ngawo, ayakuleswa ngamanene ango Mr. Peter Tyamzashe, elake liyakuba nge "Simo saba-Ntsundu esidala, nesanamhla zitelekisiwe;,r elika Mr. Wm. K. Ntsikana: “ Native Educated Young Men;” no Mr. Caleb Mahlutshana, elake; kwa no Mr. James J. Bovula, ingxoxo : “ A Brief History of the Native Educational Association.”

U Vice-President Mr. J. Tengo-Jabavu, woba sesihla- lweni.

BEN. SAKUBA,

Hon. Secretary.

Perksdale,

25th May, 1885.

BONKE abahlobo bam, nababalelana nam, mabazi ukuba  
ukususela kusuku lwa 26 ku June, ndesuka Emxumbu,

ngoku bonje nje : —

W. N. SOMNGESI,

Rouxville,

Orange Free State.

OTSHATILEYO.—E Annshwaw (e Xesi), kutshate nge-  
17 ku June, 1885, u Paul Xiniwe, ititshala ye sikula

se Rabe e Bayi, no Eleanor Ndwanya, intombi yompakati  
wakwa Kama, ema Gqunukwebeni.

KUBUBE e Lovedale, ngosuku lwe 8 ku June, 1885, u  
Mr. John A. Bennie, omnye waba fundisi base

Lovedale, eminyaka inga 45 ubudala.

KUBUBE e Dikeni (Alice) ngosuku lwa 20 ku May,  
1885, u Sarah Margaret umfazi ka Rev. F, G. G.

Kayser, eminyaka inga 57, nentsuku ezi 45. Izihlobo  
mazamkele lombiko.

Elipepa lishicilelwa E-Lovedale Institution ekuqalekeni  
kwe nyanga.